Marek Kalmus

Marek Kalmus (9. veebruar 1971 Elva – 14. oktoober 2023) oli eesti jalgrattur ja kulturist. Marek Kalmus õppis Elva Keskkoolis. Ta hakkas sportima 1980. aastal Elva Spordikoolis isa Jüri Kalmuse juhendamisel. Aastatel 1988–1989 tuli Kalmus mitmel korral trekisõidus Eesti meistriks ja Eesti juunioride meistriks. 1989. aastast hakkas Kalmus harrastama ka kulturismi ja jõutõstmist. Ta on olnud Elva kulturismiklubi Tonic juhendaja-treener, töötanud juhendajana ka klubides Avancia, Arcoman, Marek Kalmus Fitness ja Bonsuna HC Gym. Koostanud Tartu Ülikooli Akadeemilise Spordiklubi noorratturitele individuaalse toitumise kavasid. Ta oli Elva linna parims meessportlane aastatel 1995, 2005 ja 2007. Kahekordne Eesti meister 1 km paarissõidus (Veikko Kiisaga 1989, 1990)) Viiekordne Eesti meister trekisõidus (1989,1990) Seitsmekordne Eesti meister kulturismi raskekaalus (1995–1996, 1999–2003) Eesti absoluutne meister kulturismis (1995) Viie Eesti karika võitja kulturismis (1996, 1998–99, 2000–2001) Viie Eesti karika võitja kulturismi absoluutarvestuses (1996, 1998–1999, 2000–2001) 1998 Eesti Rammumehe võistluse võitja Jõutõstmises kehakaalus kuni 125 kg Eesti meister lamades surumises (1999) Neljakordne Eesti meister fitnessis (2002–2005) 2X (eri vanuseklassid) fitnessi amatööride EM meister ja absoluutne EM meister (2001)/WFF/ Fitnessi EM absoluutne meister (2001)/WFF/ Kulturismi MM 5. ja 7. koht (2001, 2002) /NABBA/ Fitnessi amatööride EM hõbe (2002)/WFF/ 3x fitnessi amatööride maailmameister (2002, 2005)/WFF/ Elukutseliste fitnessi MM ja EM 4. koht (2005, 2006)/WBBF/ Klassikalise kulturismi EM 8. koht (2008) ja MM 9. koht(2008) /IFBB/ 2001. aastal Eesti meistrivõistlustel andis Marek Kalmus dopinguproovi, mis osutus positiivseks. Kalmus sai ajutise võistluskeelu. 2004. aastal oli Kalmuse dopinguproov taas positiivne. 2008. aastal andis Marek Kalmus kolmandat korda positiivse dopinguproovi ning Eesti Kulturismi ja Fitnessi Liit määrasid talle eluaegse võistluskeelu. Kalmus võttis omaks vaid viimase rikkumise. Esimese dopingujuhtumi puhul eksiti tema sõnul protseduuriliste reeglite vastu, kuid keelatuid aineid ta ei tarvitanud. Teisel juhul tarbis ta arsti ettekirjutusel vererõhuravimit, teadmata, et see sisaldab keelatud aineid. Kuid kolmanda kaasuse puhul rikkus Kalmus teadlikult reegleid, valmistudes Venemaal peetud MM-iks. Kuna ta oli veendunud, et ka muu maailm tarvitab dopingut, tahtis ta teistega võrdseid mängureegleid. 2024 "Tulnukas 2 ehk Valdise tagasitulek 17 osas", komöödiafilm, Ingrid Schwarzenegger 2021 "Naiste sõda", telesari, Mahorin 2017 "Merivälja", telesari, Metalliärikas 2016 "Kättemaksukontor", telesari, Ragnar Kramm 2015 "Kalevipoeg", tudengifilm, Kaido 2011 "Olmeheidutus", animafilm 1998 "Kallis härra Q", mängufilm, Teine suli Tema isa oli jalgrattasporditreener Jüri Kalmus. Kalmuse tervis hakkas halvenema pärast 2020. aastal põetud koroonat. 2021. aastal põdes Kalmus seda juba kolmandat korda. Aastakümneid suurepärases füüsilises vormis olnud Kalmus kaotas lihasemassist 27 kilogrammi ning muutus tundmatuseni. 2023. aasta suve alguses käis Kalmus Tartu Ülikooli kliinikumis uuringutel, kus tal diagnoositi neljanda astme maksavähk. Konkurent, vaenlane või sõber? Kiivikas meenutas lahkunud Kalmust sport.postimees.ee, 16. oktoober 2023. Marek Kalmus ESBL. Marek Kalmus ammusest dopingukeelust: kellelegi oli vaja, et mind polnuks Kiivika kõrval ohtuleht.ee, 29. november 2017. Marek Kalmus Eesti filmi andmebaas. Marek Kalmus IMDb. Biograafia ESBL-is Kalmuse positiivne dopinguproov sai kinnituse ohtuleht.ee, 4. mai 2004 Kalmus: mul on kahju, et spordis valitseb doping sport.postimees.ee, 8. jaanuar 2009 Kulturist Marek Kalmus jäi taas dopinguga vahele sport.postimees.ee, 24. detsember 2008 Eluaegset võistluskeeldu kandev kulturist dopinguskandaalist: niimoodi Eesti spordis asjad käivadki ohtuleht.ee, 9. veebruar 2021 Rasket haigust põdev kulturist Marek Kalmus palub annetajate toetust elu24.postimees.ee, 8. august 2023 PEETER ERNITS MAREK KALMUSE LAHKUMISEST: Keha vajus kokku, aga vaim jäi tal lõpuni tugevaks! elu24.postimees.ee, 14. oktoober 2023